Tänane hullab tuul.  Mängib ja lennutab.  Tõstab merd. Jahutab päikest. Lappab tohutu kiirusega päevitusteki kõrval lebava raamatu lehti. Loksutab  kalamehi. Kergitab surfajate vererõhku ja suunurki. Krääksutab uksi ja aknaid. Lubaba inimestel hingata, aga pillub pääsukesi. Surub puid enese ees kummargile ja lilli vastu maad.    Paneb vist koguni maakera kiiremini pöörlema. Miks muidu mu süda läigib.  Mingist soengust ei saa ka täna juttugi olla.